
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1103192/73333/0010 (1) 


Αναγκαστική απαλλοτρίωση έκτασης για την επέκταση αυλείου χώρου 
του 130ου Δημ. Σχολείου Αθηνών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 


απαλλοτριώσεων» σε συνδυασμό με τις διατάξεις του Β.Δ/τος 139/ 
1971 «περί της αρμοδιότητος των νομαρχών προς κήρυξιν αναγκαστι¬ 
κών τινων απαλλοτριώσεων». 

2. Τις διατάξεις του άρθρου 17 του ΑΝ 627/1968 «περί Οργανι- 
σμού Σχολικών Κτιρίων» σε συνδυασμό με τις διατάξεις του Ν. 513/ 
1976. . 

3. Το από 9.5.1991 απόσπασμα πρακτικού από τη συνεδρίαση με 
αριθ, 1740 του Διοικητικού Συμβουλίου του Οργανισμού Σχολικών 
Κτιρίων. 

4. Το από 7.2.1991 πρακτικό καταλληλότητας της απαλλοτριούμε- 
νης έκτασης, που καταρτίστηκε από την κατά Νόμο Επιτροπής. 

5. Την Τ. Γ489/1076692/1224/0006Α/23.8.91 (Φ.Ε.Κ. 
692/26.8.91 τ. Β) κοινή απόφαση του Πρωθυπουργού και του Υπουρ¬ 
γού Οικονομικών σχετικά με την ανάθεση αρμοδιοτήτων στον Υφυ¬ 
πουργό Οικονομικών, αποφασίζουμε: 

Κηρύσσουμε την αναγκαστική αποιλλοτρίωση, για λόγους δημόσιας 
ωφέλειας και ειδικότερα για την επέκταση αυλείου χώρου του 130ου 
Δημ. Σχολείου Αθηνών έκτασης εμβαδού 156 μ 2 που βρίσκεται στην 
περιοχή του Δήμου Αθηναίων, επί της οδού Ελευθερουδάκη και φαίνε¬ 
ται με στοιχεία Ε - Ζ - Η - Δ - Ε στο με κλίμακα 1:200 αριθ. 781/ 
Φεβρουάριος 1988 κτηματολογικό διάγραμμα πίνακα των Μηχ/κών 
Δ. Λειβαδάρα - Δ. Κοκολιού το οποίο έχει θεωρηθεί για την Δ/νση Γη¬ 
πέδων ΟΣΚ από τον Γεώργιο Μορφόπουλο. 

Στην έκταση που απαλλοτριώνεται προβάλλει δικαιώματα κυριότη¬ 
τας η Μαρία Ροζάκη. 

Η απαλλοτρίωση κηρύσσεται υπέρ και με δαπάνη του Οργανισμού 
Σχολικών Κτιρίων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Νοεμβρίου 1991 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Κ. ΓΙΑΤΡΑΚΟΣ Γ. ΣΟΥΦΛΙΑΣ 

Αριθ. ΤΥ/5867 ( 2 ) 

Κήρυξη αναγκαστικής απαλλοτρίωσης ακινήτων για την διαπλάτυνση 
στροφής"στη θέση «Τσί» της επαρχιακής οδού Νο 9 «Άγιοι θεόδωροι 
- Κάτω και Άνω Παυλιάνα - Πεντάτι» Ν. Κέρκυρας στη Χ.θ. 3+00 
έως Χ.θ. 3+33 από τη διασταύρωση με την επαρχιακή Νο 6. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Το Ν.Δ. 797/71 «περί αναγκαστικών απαλλοτριώσεων» 

2. Το Β.Δ. 139/71 

3. Το Ν. 653/71 «περί υποχρεώσεως των παρόδιων ιδιοκτητών για 
τη διάνοιξη οδών κ.λ.π.» όπως τροποποιήθηκε και συμπληρώθηκε με 
τους Ν. 960 (άρθρο 9 παρ. 4), Ν. 947/79 (άρθρο 62, παρ. 9 και 10), 
Ν. 1349/83 (άρθρο 14) και Ν. 1418/84 (άρθρο 25) σε συνδυασμό με 
την Α1/0/2/7/12.3.85 απόφαση Υπουργού ΠΕ.ΧΩ.Δ.Ε. 

4. Το Π.Δ. 929/79. 

5. Την υπ’ αριθμ. Πρωτ. ΤΥ/οικ/4023/26.7.91 (Φ.Ε.Κ. 623/Δ/ 
17.9.91) απόφαση Νομάρχου Κέρκυρας, διαπιστωτική του προς δια¬ 
πλάτυνση τμήματος του επαρχιακού δρόμου που αναφέρεται στο θέμα. 

6. Την άμεση ανάγκη αναγκαστικής απαλλοτρίωσης ιδιοκτησιών 


για τη διαπλάτυνση του ανωτέρω τμήματος του επαρχιακού δρόμου. 

7. Το Π.Δ. 39/83 (Φ.Ε.Κ. 23Α/16.2.83) «περί μεταβιβάσεως αρ¬ 
μοδιοτήτων του ΥΠΕΧΩΔΕ στις Περ/κές Υπηρεσίες, αποφασί¬ 
ζουμε: 

Κηρύσσομε αναγκαστική απαλλοτρίωση ακινήτων για τη διαπλά¬ 
τυνση στροφής στη θέση «Τσε» της επαρχιακής οδού Νο 9 Άγ. θεόδω- 
ροι - Κάτω και Άνω Παυλιάνα-Πεντάτι». 

Το ακίνητο που απαλλοτριώνεται φαίνεται αναλυτικά στο από 
26.7.91 κτηματολογικό διάγραμμα και κτηματολογικό πίνακα που συ¬ 
νοδεύουν την απόφαση αυτή. 

Η έκταση που απαλλοτριώνεται ανέρχεται σε 61,40 μ 2 περίπου και 
επ’ αυτής προβάλλει δικαίωμα ο Σπυρίδων θεοφύλακτος του Μιχαήλ. 

Η κήρυξη της απαλλοτρίωσης γίνεται υπέρ του Δημοσίου για λόγους 
κοινής ωφελείας και η δαπάνη θα βαρύνει το Νομαρχιακό Ταμείο Κέρ¬ 
κυρας και τους παρόδιους ιδιοκτήτες. 

Η απόφαση αυτή να'δημοσιευθεί στην Εφημερίδα της Κυβερνήρεως. 

Κέρκυρα, 15 Νοεμβρίου 1991 
Ο Νομάρχης 

ΘΕΟΦΙΛΟΣ ΒΑΣΙΛΕΙΟΥ 

Αριθ. Φ.121/1243 (3) 

Καθορισμός των ορίων του αιγιαλού και δημι.ουργία ζώνης παραλίας 

στη θέση «Μεγάλο Πλάϊ» Κοινότητας Γλύφας Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 
«Περί αιγιαλού και παραλίας», όπως τροποποιήθηκαν και συμπληρώ¬ 
θηκαν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις του άρθρου 100 του Π.Δ. 284/1988 (Φ.Ε.Κ. 128 
και 165/Α/1988) «Περί Οργανισμού του Υπουργείου Οικονομι¬ 
κών». 

3. Την από 4.7.1991 έκθεση της «Επιτροπής καθορισμού των ορίων 
του αιγιαλού και παραλίας θέσεων αμμοληψίας», που καθόρισε τα όρια 
του αιγιαλού και της παραλίας στη περιοχή «Μεγάλο Πλάϊ» Κοινότητας 
Γλύφας Ν. Φθιώτιδας και το από Φεβρουάριο 1990 με κλίμακα 1:500 
τοπογραφικό διάγραμμα του^ Αγρ. Τοπογρ. Μηχανικού Αναστασίου 
Μαλισόβα που θεωρήθηκε την 11.3.1991 από την Δ/νση Τεχνικών 
Υπηρεσιών Ν. Φθιώτιδας και συνοδεύει την έκθεση της προαναφερομέ- 
νης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ.544.5/459/91/25.10.91 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 
(Φ.Ε.Κ. 97/Α/1955) «Περί διοικητικής αποκέντρωσης» σε συνδυασμό 
με τις διατάξεις του από 28.6.1955 Β.Δ/τος «Περί εξαιρέσεως από της 
κατά το άρθρο 1 παρ. 1 του Ν. 3200/1955 αρμοδιότητος των Νομαρ¬ 
χών, αντικειμένων τινών αρμοδιότητος του Υπουργού Οικονομικών», 
του Β.Δ/τος 704/1970 και του άρθρου 1 παρ. 5 του Π.Δ. 71/1984 
(Φ.Ε.Κ. 22/Α/28.2-1984) σχετικά με τη μεταβίβαση αρμοδιοτήτων 
του Υπουργού Οικονομικών στους Νομάρχες και στις περιφερειακές αρ¬ 
χές διανομαρχιακού επιπέδου, αποφασίζουμε: 

Επικυρώνουμε την από 4.7.1991 έκθεση της Επιτροπής καθορισμού , 
των ορίων του αιγιαλού και παραλίας και θέσεων αμμοληψίας, καθώς 
και το από Φεβρουάριο 1990 τοπογραφικό διάγραμμα που τη συνο¬ 
δεύει, το οποίο συντάχθηκε από τον Αγρ. Τοπογρ. Μηχανικό Αναστάσιο 
Μαλισόβα με κλίμακα 1:500 και θεωρήθηκε την 11.3.1991 από την 
κόκκινη γραμμή καθόρισε τα όρια του αιγιαλού και με κίτρινη γραμμή 
τα όρια της παραλίας στο «Μεγάλο Πλάϊ» της Κοινότητας Γλύφας Ν. 
Φθιώτιδας. ^ 

Η παρούσα απόφαση μαζί με την έκθεση και το διάγραμμα που προα- 
ναφέραμε, να δημοσιευτούν στην Εφημερίδα της Κυβερνήσεως. 

Αθήνα, 20 Νοεμβρίου 1991 
Ο Νομάρχης 

ΓΕΩΡΓΙΟΣ ΚΑΛΑΝΤΖΗΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ ΚΑΙ 
ΠΑΡΑΛΙΑΣ ΚΑΙ ΘΕΣΕΩΝ ΑΜΜΟΛΗΨΙΑΣ 
(άρθρο 100 Π.Δ. 284/1988) 

Για τον καθορισμό για πρώτη φορά, των ορίων του αιγιαλού και της 
παραλίας στη θέση «Μεγάλο Πλάϊ» Κοινοτικής Περιφέρειας Γλύφας Ν. 
Φθιώτιδας προς ιδιοκτησίας των Κων/νου Ξηρού και Κων/νου Αργυρο- 


πούλου όπου πήγαμε σήμερα 4.7.1991, ημέρα Πέμπτη οι υπογεγραμ¬ 
μένοι: ' <. 

1. Κων/νος Τσιλίκας, Φορ/κός ΔΕ/Α’, Προϊστάμενος της Κτηματι¬ 
κής Υπηρεσίας, ως Πρόεδρος. 

2. Ιωάννης Χαλαστάνης, Πολ. Μηχ. ΠΕΙ/Α', Δ/ντής της Δ/νσης 
Τεχν. Υπηρεσιών Ν. Φθιώτιδας. 

3. Δημήτριος Μόσχος, Πλωτάρχης Λ.Σ., Λιμενάρχης Στυλίδας Ν. 
Φθιώτιδας που αποτελούμε την επιτροπή του άρθρου 100 του Π.Δ. 
284/1988 (Φ.Ε.Κ. 128 και 165/Α/1988) «Οργανισμός Υπουργείου 
Οικονομικών», όπως αυτή συγκροτήθηκε με την Φ. 121/93/1.122/ 
31.12.1990 απόφαση του Νομάρχη Φθιώτιδας και συγκλήθηκε με την 
Φ.121/714/28.6.1991 πρόσκληση του Νομάρχη Φθιώτιδας έχοντας 
δε υπόψη: 

1. Τις από 6.7.1991 & 18.7.1990 αιτήσεις των Κων. Αργυρόπου- 
λου & Κων. Ξηρού αντίστοιχα που ζητείται ο καθορισμός των ορίων του 
αιγιαλού στην παραπάνω περιοχή. 

2. Το από μηνός Φεβρουάριου 1990 τοπογραφικό και υψομετρικό 
δίαγραμμα, με κλίμακα 1:500, του Αγρ. Τοπογράφου Μηχανικού Ανα¬ 
στασίου Μαλισόβα που ελέγχθηκε την 11.3.1991, για την ακρίβεια 
της αποτύπωσης από τον Παν. Γιαννακόπουλο Τεχν. Πολ. Μηχ. και 
την Γεωργ. Κουμπάρου Αγρ. Τοπ. Μηχ., υπαλλήλους της Δ.Τ.Υ. Ν. 
Φθιώτιδας και θεωρήθηκε στις 11.3.1991 από τον Δ/ντή Τεχν. Υπηρ. 
Ν. Φθιώτιδας Ιωάννη Χαλάτση, όπως ορίζει το άρθρο 20 του Ν. 719/ 
1977 (Φ.Ε.Κ. 301//1977). 

3. Τις διατάξεις του Α.Ν. 2344/1940 «περί αιγιαλού και παρα¬ 
λίας», όπως τροποποιήθηκε και συμπληρώθηκε μεταγενέστερα, ως επί¬ 
σης και τις διατάξεις του Ν. 1337/1983 (Φ.Ε.Κ. 33/Α/1983). 

4. Τις οδηγίες του ΥΠ. ΟΙΚ., όπως έχουν διατυπωθεί στις εγκύκλιες 
διαταγές, με αριθ. Δ. 8505/6433/66/31.7.1968, Δ. 3474/970 
ΠΟΛ. 105/29.7.1983 και Ν. 505/253 ΠΟΛ. 69/30.3.1984, 
όπως επίσης και τις οδηγίες του Γ.Ε.Ν. όπως αυτές διατυπώθηκαν στο 
Φ. 187.2/54/74/558/6.2.1974 και Φ. 544.5/22 1/91/17.5.91 
έγγραφά του. 

5. Την αντίληψη που σχηματίσαμε, κατά την επί τόπου μετάβασή 
μας, σχετικά με το πλάτος της βρέχόμενης ζώνης ξηράς και τα λοιπά 
συναφή στοιχεία, αποφασίζει: 

1. Καθορίζει πάνω στο ανωτέρω τοπογραφικό διάγραμμα, που συνο¬ 
δεύει τη έκθεση αυτή: 

α. Την οριογραμμή αιγιαλού, με κόκκινη συνεχή πολυγωνική 
γραμμή, με στοιχεία 1-2-3-4-5-6-7-8-9-10-11-12-13 
και 14 της οποίας οι κορυφές εξασφαλίζονται από σταθερά σημεία. 

β. Την οριογραμμή της παραλίας, με κίτρινη συνεχή πολυγωνική 
γραμμή, με στοιχεία Γ - 2' - 3' - 4' - 5' - 6’ - 7’ - 8’ - 9' - ΙΟ' - 1Γ -12' 
-13' και 14' της οποίας οι κορυφές εξασφαλίζονται από σταθερά σημεία. 

2. Καθορίζεται ζώνη παραλίας πλάτους παντού δέκα πέντε (15) μέ¬ 
τρων, επειδή δεν εξυπηρετούνται οι σκοποί του άρθρου 7> του Α.Ν. 
2344/1940, μειοψηφούντος του πρώτου μέλους της Επιτροπής (Προϊ¬ 
σταμένου της Κτηματικής Υπηρεσίας) που προτείνει καθορισμό ζώνης 
παραλίας πλάτους παντού δέκα (10) μέτρων. 

3. Δεν εξαιρεί κτίσματα από τη ζώνη της παραλίας. 

4. Αποφαίνεται ότι δεν υφίσταται παλαιός αιγιαλός. 

Η Επιτροπή 
(υπογραφές) 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οιχ.5405 (4) 

Χαρακτηρισμός οικοπέδου αποκλεισμένου από τις οδούς του εγκεκριμέ¬ 
νου ρυμοτομικού σχεδίου (τυφλό) ως οικοδομήσιμου φερομένης ιδιο¬ 
κτησίας Ρίζου Γεροδήμου στον οικισμό «Άγιος Δημήτριος» Πέτα 

Άρτας. 

Η ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις του από 17.7.1923 Ν. Δ/τος «περί σχεδίων πόλεων 
κ.λπ.». 

2. Το Ν. Δ/γμα 690/48 «περί συμπληρώσεως των πολεοδομικών 
διατάξεων». 

3. Τον Ν. 1577/85 «περί ΓΟΚ». 

4. Το Ν. 1337/83 (ΦΕΚ 36 Δ') «περί επεκτάσεων των πολεοδομι¬ 
κών σχεδίων, οικιστική ανάπτυξη και σχετικές ρυθμίσεις». 

5. Την αριθ. οικ. 71088/13.5.85 εγκ. 101/14.10.85 του ΤΠΕ- 
ΧΩΔΕ. 

6. Η αριθ. Η.5396/25.9.71 (ΦΕΚ 245 Δ·/21.10.71) απόφαση 
της Νομαρχίας Άρτου; «περί εγκρίσεως του ρυμοτομικού σχεδίου οικι¬ 
σμού «Άγιος Δημήτριος» Πέτα Άρτας. 

7. Το Ν. 3200/55 καθώς και το Ν. Δ/γμα 532/70 «περί Διοικητι¬ 
κής αποκεντρώσεως». 

8. Την από 25.4.91 αίτηση του Ρίζου Γεροδήμου. 

9. Το από Απρίλιο του 1991 τοπογραφικό διάγραμμα του αρχ/να 
μηχ/κού Χρυσόστομου Γαλίκα. 

10. Την αριθ. οικ.4359/26.9.91 εισήγηση του ΤΠ - ΠΕ προς το 


συμβούλιο ΧΟΠ. 

11. Την αριθ. 5 της 24.10.91 (θέμα Ιο) γνωμοδότηση του συμβου¬ 
λίου ΧΟΠ. 

Το γεγονός ότι το οικόπεδο του παραπάνω αναφερομένου έχει εμ- 
βαδό 306,80 τετρ. μέτρα αντί των 300,00 τετρ. μέτρων που απαιτού¬ 
νται στην περιοχή και που είναι το ελάχιστο κατά κανόνα εμβαδό (αριθ. 
αυμβουλ. 45214/19.11.90 και 45608/19.7.91 με συνημμένο το 
παραπάνω διάγραμμα). 

Επίσης δεν μπορεί να προσκυρωθεί σε γειτονικά οικόπεδα ούτε να 
αποκτήσει πρόσωπο σε εγκεκριμένη οδό γιατί έχει το ελάχιστο κατά τον 
κανόνα εμβαδό που απαιτείται στην περιοχή και γιατί βρίσκεται στο τέ¬ 
λος του εγκεκριμένου ρυμοτομικού σχεδίου, αποφασίζουμε: 

Χαρακτηρίζουμε ως οικοδομήσιμο το πανταχόθεν αποκλεισμένο από 
τις οδούς του ρυμοτομικού σχεδίου οικόπεδο (τυφλό) φερομένου ιδιο¬ 
κτήτη Ρίζου Γεροδήμου που βρίσκεται στον οικισμό «Άγιος Δημήτριος» 
Πέτα Άρτας με τους παρακάτω όρους δόμησης, ήτοι: 
α) Πρόσωπο εμβαδό οικοπέδου όπως είναι - 1 

β) Μέγιστη κάλυψη 70% 
γ) Μέγιστο ύψος κατά ΓΟΚ 
δ) Συντελεστής δόμησης 1,20 
ε) Σύστημα Ν. 1577/85 ΓΟΚ 

στ) ύψος στην πλευρά του δρόμου βάσει του ιδεατού στερεού (ΓΟΚ). 
Σε περίπτωση που θα ζητηθεί να εφαρμοσθεί ο οικογενειακός συντε¬ 
λεστής και εφόσον πληρούνται οι προϋποθέσεις θα έχει εφαρμογή το άρ¬ 
θρο 41 του Ν. 1337/83. 

Άρτα, 19 Νοεμβρίου 1991 
Η Νομάρχης 

ΑΓΑΘΗ ΓΙΑΠΡΟΤ - ΑΛΕΞΑΝΔΡΟΥ 








8668 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ). 


ΑΝΑΚΟΙΝΩΣΕΙΣ 

(δ) 

Ανακοίνωση παρακαταθέσεως αποζημιώσεως λόγω προσκυρώσεως 
ακινήτου, κειμένου στην Καλαμίτσα του Δήμου Καβάλας. 

Οι Ιωάννης Βουγιούκας του Δημοσθένη και Ταρσή σύζυγος Ιωάννη 
Βουγιούκα, το γένος Σωτηρίου Αναγνωστίδη, κάτοικοι Καβάλας, Τερ- 
μεντζή 18, με το με αριθ. 29651/19.9.91 γραμμάτιο συστάσεως πα¬ 
ρακαταθήκης, του Ταμείου Παρακαταθηκών και Δανείων Καβάλας, 
κατέθεσαν το ποσό των οχτακοσιών είκοσι τεσσάρων χιλιάδων τετρακο- 
σίων (824.400) δρχ. για την παρακάτω αιτία: 

Αποζημίωση, που καθορίστηκε με την υπ’ αριθ. 17/91 απόφαση του 
Μονομελούς Πρωτοδικείου Καβάλας, απαλλοτριούμενου (προσκυρού- 
μενου) τμήματος οικοπέδου, εκτάσεως 41,22 τ.μ. που βρίσκεται στην 
Καλαμίτσα Καβάλας στο Ο.Τ. 229 με αριθμό 5, που αναφέρεται στην 
υπ’ αριθ. 2 πράξη εφαρμογής του τμήματος Πολεοδομίας στη Γειτονιά 
Γ3, που κυρώθηκε με τις.υπ’ αριθ. 2505/88 και 13064/89 αποφά¬ 
σεις του Νομάρχη Καβάλας με φερόμενο ιδιοκτήτη τον Ελληνικό Οργα¬ 
νισμό Τουρισμού (ΕΟΤ) όπως φαίνεται στην παραπάνω πράξη εφαρμο- 

Η αποζημίωση αυτή θα αποδοθεί στους δια δικαστικής αποφάσεως 
αναγνωρισθησόμενους δικαιούχους. 

Δηλαδή (41,22 τ.μ. X 20.000 δρχ. = 824.400) Αριθμός δηλώ- 
σεως Φ.Μ.Α. 726/1991 Α’ ΔΟΥ ΚΑΒΑΛΑΣ. 

Το προοιναφερόμενο γραμμάτιο συστάσεως παρακαταθήκης κατατέ¬ 
θηκε για φύλαξη στη Συμβολαιογράφο Καβάλας, Ιφιγένεια Ράδοβιτς 
και συντάχθηκε η υπ’ αριθ. 7002/5.11.91 πράξη αυτής. 

Επίσημο αντίγραφο της παραπάνω πράξης γνωστοποιήθηκε στον 
Ελληνικό Οργανισμό Τουρισμού όπως αποδεικνύεται από την υπ’ αριθ. 
15.984Β/12.11.1991 έκθεση επιδόσεως του Δικαστικού Επιμελητή 
στο Πρωτοδικείο Αθήνας Κώστα Δημητρίου Καζάνη. 

Καβάλα 15 Νοεμβρίου 1991 

Η Πληρεξούσιος Δικηγόρος 

ΑΙΑ X. ΔΗΜΗΤΡΑΚΟΥΔΗ 

(Αριθ. διπλ. 7614474/6.11.91 του Δημ. Ταμείου ΔΟΥ Α' Καβά¬ 
λας). 


( 6 ) 

Ανακοίνωση γενομένης παρακατάθεσης αποζημίωσης για προσκύρωση 
και τακτοποίηση στο Ο.Τ. 27 στην περιοχή Πόρτο Ράφτη και παρά 
τις οδούς Ποσειδώνος και Βραυρώνος. 

Ο Βασίλειος Βούλης του Νικολάου και της Αικατερίνης, κάτοικος 
Χαλανδρίου, Αγίου Γεωργίου 9, ειδοποιώ ότι προέβην στις παρακάτω 
ενέργειες, που αφορούν την συντέλεση - ολοκλήρωση απαλλοτρίωσης. 
Συγκεκριμένα με την με αριθμό 36/1983 πράξη προσκυρώσεως και 
τακτοποιήσεως, με βάση τις διατάξεις της παρ. 3 του άρθρου 3 του Ν.Δ. 
690/1948, της Υπηρεσίας Πολεοδομίας του Δ/τος Ανατολικής Αττι¬ 
κής, του Τμήματος Απαλλοτριώσεων, που κυρώθηκε νόμιμα από τον 
Νομάρχη Διαμ/τος Ανατολικής Αττικής με την με αρ. 11388/1077/ 
1983 απόφασή του, απαλλοτριώθηκε αναγκαστικά ιδιοκτησία μου για 
αρτιοποίηση ομόρου ιδιοκτησίας του Χαριλάου Μασούρα, κείμένης στο 
Πόρτο Ράφτη Αττικής, στο Ο.Τ. 27 παρά τις οδούς Ποσειδώνος και 
Βραυρώνος. Κατά την παραπάνω πράξη κατέστην υπόχρεως να αποζη¬ 
μιώσω την Αριέττα Γρέγου, η οποία απεβίωσε την 11.2.1991, για την 
έκταση με στοιχεία (-5 - 6 - 7 - 5) όπως αυτή περιγράφεται στο από 
11.3.1983 τοπογραφικό διάγραμμα της τεχνικής υπαλλήλου της πο- 
λεοδομικής υπηρεσίας της νομαρχίας δ/τος Ανατολικής Αττικής, Κατί¬ 
νας Νενεδάκη, επιφάνειας 67,00 τ.μ. 

Σε εκτέλεση της με αρ. 244/1985 τελεσιδίκου αποφάσεως του Μο¬ 
νομελούς Πρωτοδικείου Αθηνών τμήμα απαλλοτριώσεων, προέβην με 
δικά μου χρήματα στην παρακατάθεση του ποσού των 502.000 δρχ. 
στο Ταμείο Παρακαταθηκών και Δανείων Αθηνών, εκδοθέντος του με 
αρ. 1274/18.10.1991 γραμματίου συστάσεως παρακαταθήκης. Το 
γραμμάτιο αυτό κατατέθηκε στον Συμβολαιογράφο Αθηνών Κωνστα¬ 
ντίνο Ευαγγέλου Παπαδόπουλο, κάτοικο Αθηνών, Εμμ. Μπενάκη 35 
και Σόλωνος τηλ. 3628533, συνταχθείσης της με αρ. 97.597/ 
13.11.91 πράξεώς του. 

Προς γνώση των κληρονόμων της αποβιωσάσης Αριέττας Γρέγου 
δικαιούχων της αποζημιώσεως ή των αναγνωρισθησομένων δικαιού¬ 
χων και για τις νόμιμες συνέπειες γίνεται η παρούσα ειδοποίηση για να 
θεωρηθεί συντελεσθείσα η παραπάνω απαλλοτρίωση και να πραγματο¬ 
ποιηθεί εκποιητική δικαιοπραξία. 

Αθήνα, 13 Νοεμβρίου 1991 

Ο Πληρεξούσιος Δικηγόρος 
ΣΤΑΥΡΟΣ ΚΡΙΤΣΑΣ 

(Αριθ. διπλ. 6145557/91 του Δημ. Ταμείου Εισπ. Αθηνών). 


. ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


